
Выходит в каждый четверг. 


Новы закиды в Сейм} против политыці 


метрополита 


На засіданю Сейма дня 16. т. м. референт 
буджета внутренных справ, посол Войцехов- 
скый со Львова заатаковал вторично поли- 
тычну діятельность метрополита Шептыцкого 
и зажадал от греко-кат. метрополии выясне- 
ня тых закидов, якы формулуют ся публично 
от долшого часу и дотычат фондов, вырученых 
с продажи церковных грунтов. 

Дальше пос. Войцеховскый поддав кры- 
тыці политычну діятельность украинского ду- 
ховенства и наводит интересны факты пода- 
ны через сениора Ставропигийского Инстыту- 
та т-на Антония Гуллу. Гулла ствердил, же 
по світовой войн галицкы тр.-кат. епископы 
дали ся втягнути в украинофильску политы- 


Шептыцкого. 


ку. В той ціли принимали они до семинаров 
переважно лем бывших офицеров украинской 
армии, котрыма погодивше обсаджали паро- 
хии и такым способом бунтовала ся теперешна 
воююча украинофильска церков. Результатом 
той политыкы вст передовсем переслідованє 


старых рускых священников.  _ 
Пос. Войцеховскый закончил свою бесіду 


пригаданем инцыдента Йорданского во Льво- 
Ві, коли то метрополит Шептыцкый отказал 
войску в принятю участи в водосвятю. 

Бесіда посла Войцеховского была Живо 
коментована через польскы газеты всіх поли- 
тычных труп. 

ДЫКТАТУРА 


Утворене недавне в Румунии правитель- 
ство Гогы было побідом партии народово - со- 
циялистычной. Правительство тото подобало 
ся в першой мірі Гитлєрови, бо в Румунии за- 
чал пановати подобный дух як и в Німеччині. 
Як в Німеччині, так и в Румунии уявнила ся 
нетерпимость национальных меншинств. Звер- 
нено ся в першой мірі против жидам. котрых 
старано ся выселити. 

Понеже партия Гогы не мала потребного 
большинства в парляменті. розвявал Гога пар- 
лямент и росписал новы выборы. Здавало ся. 
же ціле житє в Румунии прибере нове русло. 

Тымчасом не уплынуло пару неділь, а 


В РУМУНИИ, 


правительство Гогы упало и оголошено коро- 
левску дыктатуру, Сторонникы Гогы покрыли 
ся, а многых арестовано, бо показало ся. же 
верховоды партии народово - социялистычной 
робили всьо на приказ одной чужой державы 
и служили радше той державі, а не своей от- 
чині. А 

Тепер презыдентом рады министров вст 
назначеный патриарх Мирон. В Румунии ого- 
лошено вовнне положене, а выборы до парля- 
менту отложено на неограниченый час. 

Со змін тых ест ‘сильно невдоволена Ні- 
меччина, чого не крыют німецкы тазеты. 


я сн ННН 
Встріча Шушнига с Гитлером. 


До Берхтесгаден. місцевости, в котрой про- 
быват тепер канцлер Німеччины Гитлер, при- 
іхал канцлер Австрии Шушниг разом с вице- 
министром Шмидтом и гофратом Вебером. Вы- 
ізд канцлера Австрии был неожиданый и ста- 
рано ся вто удержати в тайн1. Ветрічі обох кан- 
цлеров придают велике политычне значене. 
Канцлер Шушниг бавил У Гитлера всього па» 
ру тодин и по переведеню с ним долшой кон- 
ференции, выіхал « поворотом до Австрии. 

Темом розговоров меже обома канцлера- 


ми мало быти уложенє ся взаимных отношень 
меже тыма краями. Инициятыву безпосеред- 
ной конференции обох канцлеров мала дати 
Италия. 

Газеты льондонскы доносят однак, же в 
Відні предложеня Гитлёра. встрічили ся е ве- 
ликом резервом, а навет с неохотом. Презыдент 
Микляс не затвердил проекту новото порозум- 
пеня німецко - австрийского, обговореного в 
Берхтесгаден. 

Рок ү. 


Пренумерата в краю: 

30 грошей місячно, 

80 Е квартально, 
1:50 ри полрочно, 
3 зл. рочно. 


В Амерыці: 1 дол. рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ціла сторона 120 зл., 15 сто- 
роны 60 зл., 1/ стороны 35 зл., 
Чз стор. 20 зл., Ч стор. 10 зл.; 
оголошеня малы за 1 мм. 20 тр., 
в текст! 30 гр., перед текстом 
40 тр. При месячном и долшом 
оголошеню значна знижка. 


Конто чекове Нр. 404.155. 
_______ҚЦЦќЌһііӰ< 

— Адрес „Лемко“ Крыница. 


ЕЕ ИННАКА 


Вчийме ся щадити. 


Ощадность вст то штука ку котрой треба 
от молодости привыкати так як и ку каждой 
роботі. Мала дітина мыє ся неохотно и ходи- 
ла бы напевно все брудна, если бы мама не 
примушала ю умыти ся каждого дня. Такса- 
мо мала дітина не здає собі справы е варто- 
сти гроша и одержаный пінязь обертат звы- 
чайно на непотребны річи. Марнує она также 
инше добро, як хліб, одеж, обув ит. д., иаж ко- 
ли подросне и набере розуму, зачинат шано- 
зати свои річи, 

З послідных часах власти школьны звер- 
нули больше увагы на выховавчу сторону 
школы и тепер школа, учит не лем читати, пи- 
сати и раховати, але уважно слідит за навы- 
ками у дітей, при том добры навыкы старат 
ся у дітей розвивати, а злы выкоренити. 

В тдеякых школах введено пропаганду 
малой ощадности. В порозумленю с финансо- 
выма инстытуциями школа достав от тых ин- 
тытуции пушкы, до котрых діти шмаряют ка- 
ждый непотребный им грош, притом учитель 
провадит сам выказ и выставлят дітині ща- 
ничу книжечку. Дітина тішит ся одержаном 
книжечком и хоче видіти в ней як найбольше 
записаных позыции, не купує уж цукорков, 
тісточок и другых непотребных а часто и не- 
здоровых Ласощей, а несе грошикы до қасы. 
"Такым способом учит ся щадити. 

Пробы того способу ощадности впровади- 
ла школа в Крыниці Селі и проба тота дав 
барз добры результаты, бо за 5 місяцов діти 
школьны тыма малыма сумами ускладали уж 
и мают на щадничих книжечках перешло 250 
злотых. 

Пушкы, выказы и книжечкы дала школі 
в Крыниці 


Комунальна Каса Ощадности 
пов. Краковского, Отділенє в Крыниці, 


котра кромі того прирекла грошевы натороды 


для тых дітей, котры будут пильно и етало 
складати гроши до қасы. 
Комунальна Каса Ощадности в Крыниці 


може дати свои пушкы и иншим школам в ці- 
ти пропагованя ощадности и привыканя к 
ней. Оправа вартат заходу. Овідчит о том шко- 
ла в Крыниці, где давнійше гроши тоты вы- 
давали діти на ни се ни то. а тепер мают на 
книжечці поважный капитал. 


а АЕБ 


Стр. 2. 


а 


ЛЕМ 


Нова офенсыва Коминтерна на европейскы державы. 


„Правда“ опубликовала сенсацийну вы- 
міну листов меже етатовым агитатором сою- 
за комунистычной молодежи в окрузі курском 
Ивановым и Сталином. | 

Иванов выписал до Сталина, лист, в кот- 
ром жалит ся, же оскаржено его о „троцкизм” 
ва тото, же он твердил, што „лем побіда, соци- 
ялизма во всіх краях обезпечит дефинитивно 
СССР. перед всіма, интервенциями из затра- 
НИЦЫ. 

Сталин отписал, што поділят вполні по- 
тляды Иванова и заявил, што покаль СССР. 
вст окруженый через державы небольшевиц- 
кы — то не вст он обезпеченый перед интер- 
венциом из вні и перед пробами приверненя 
устрою капиталистычного. 


„Штобы обозпечити Совіты перед интер- 
венциом —- заявил Сталин — треба вскріпити 
узы меже роботничом клясом СССР. и, клясом 
роботничом в державах капиталистычных в 
ціли сортанизованя политычной помочи со 
стороны клясы роботничой для СССР. на слу- 
чай войны с Совтами, а также сорганизовати 
помоч совітской клясы роботничой для робот- 
ников держав буржуйных. 

Кром! того треба всіма, средствами вскрі- 
пити червону армию, марынарку и воздушны 
силы и держати цілый народ в мобилизаций- 
ной тотовности. 

Заявленє Сталина оціняют яко оживленв 
акции Коминтерна и яко оправдание интенсыв- 
ных вооружень совйтекых. 


Як жиют люде в Венгрии. 


Недавно выіхал с Польщи регент Венгрии 
Горты. С вто приіздом росписали ся широко 
газеты. о самой Венгрии и єй населеню. 

Наша Лемковщина має специяльный сен- 
тымент до Венгрии, бо стары памятают ище 
добре тоты часы, коли то по св. Петрі выбе- 
рали ся с наших сел паробци, дівчата и моло- 
ды хлопы на зерняны роботы „на мадяр” и 
вертали под осень с возами, наполненыма мі- 
шками с пшеницом и дебречинском солонином. 
С выіздами тыма лучит ся неодна лемковска 
ошванка, а вплыв чардаша, на лемковску му- 
зыку вст очевидный. Наш „обертаный” то лем 
переиначеный чардаш, а пісня „як я пойду 
на Мадяр” сама подносит ногы в гору и зао- 
хочат до того дикого танца. 

Звязь Лемковщины и Вентрии зат!енила 
ся также через торговлю. Славны „сейкы” му- 
сіли украшати давнійше обору богатого лем- 
ковского шолтыса, без сейок не могла, выдати 
ся дівчина, сейкы” были ознаком доброго то- 
ну порядного хлопа. Могли быти у газды чо- 
тыры „ружилкы” але шолтыс все был гонор- 
нійший, бо мал сейкы. 6й, бо красны то были 


волы. Серсть на них сиваво-мышата, сами. вы- 
сокы, а роты — именно тоты рогы то был ці- 
лый вальор, цілый смак сейок. Розложены 
широко над толовом, легко закривлены вперед 
и ку торі, доходили нераз до 1 метра долго- 
ты каждый. Была то правдива красота, а и до- 
бра оборона. 

Сейкы нераз боронили ся тыма рогами 
перед волками и неоден волк згынул набитый 
на роговый рожен. Сейкы, мают задивляючий 
инстынкт самообороны, котрый подсказув им 
збивати‘ся в купу в разі появленя ся волков 
и ставати задами до середины, а рогами в сто- 
рону нападаючих волков. В такой позыции 
біда, волкови, котрый достане ся под рогы сей- 
кы. Оден зручный и скорый рух головы, а уж 
волк выв перебить! ротом, 160 катулькат ся 
далеко, шмареный рогами с небывалом силом. 
В Венгрии сейкы жиют на пол дико на вели- 
чезных степах, званых пуптами, и сут ужива- 
ны до роботы и на мясо. Сут они выносливы, 
жиют літом и зимом на поли и молоды родят 
ся на снігу. Уживаны До роботы ‘дают ся ку- 
ти так як коні. 


Ч: (151) 


раа ЭИ РЫЕА ЕНА ОА. НЫТ ЫИ анус АРРА ЫЕДА Ы Аы А 


Кромі той породы скотины, котра не на- 
дає ся на молоко, вст там ище друга, раса мо- 
лочна. Молочность у коров вст лучша як у нас 
бо там вст звычай, же коровы, котры дают 
меньше як 10 литров молока денно, перезна- 
чают на заріз. Притом молочны коровы кор- 
мит ся там добре. 

Як уж с того видно, фундаментом госпо- 
даркы венгерского хлопа, вст так як и в нас, 
тодовля статку. Кром! рогатой скотины ховают 
там также много красных коней, ублагородне- 
ных арабами и англицком расом. Табуны тых 
коней жиют также на половину дико в венгер- 
скых пуштах. Знают о том также стары лем- 
кы, котры нераз приводили от тамаль ,„кашта- 
ны” и „шимлГ”. 

Головным рольным продуктом вентерско- 
то хлопа, вст пшеница: 6ст то зрозуміле, як во- 
зме ся под розвагу, степовый чернозем вен- 
герской низины и теплый тамтешный климат. 
Кром! пшеницы венгерскы хлопы продукуют 
много кукурудзы, рослин окоповых и паш, а 
лем барз мало жита. Бандурок не садят праві 
совсем. Вмісто бандурок іст населенє горох. 

На затал хлопы венгерскы жиют лучше як 
у нас, Хаты мают чисты и порядны, в хатах 
сут ванны. Высокый уровень годовельной про- 
дукции осягнули вентерскы хлопы через ко- 
операцию, котра єст там сильно розвинена. 
Особенно сильный ест там кооператыв опаса- 
ня свиней, котрый обнимат пару тысяч селян 
и опасат одночасно понад 6 тысяч свиней. Ко- 
оператыв тот хоронит хлопа перед вызыеком 
при продажи свиней и експорт! за границу, а 
также подає средства, як кормити свині, пто- 
бы они опасали ся скоро. 

Кром! организации сельско - господарчих 
будуют венгерскы хлопы по селах народны 
домы, в котрых МЇСТЯТ ся читальн!, библиоте- 
кы, салі до забав и т. д. 

Великы вентерскы ровнины надают край- 
образови ‘вид дикый и однообразный. По сте- 
пах віют сильны вітры, котры уносят туманы 
пороху, серед котрою тарцуют табуны коней. 
За пима жене на коні венгерскый пастух, кот- 
рото там называют „чикош”. 


Што то єст Радио? 
(Докончене). 


Місце, в котром вытворяют електрычны волны, называт ся: „нада- 
юча стация”. С надаючом стациом вст получене дротами т. зв. „Студио”, 
где отбывают ся промовы, концерты, хоры итд. перед микрофонами. 

Летит отже такым способом пісня, музыка, або бесіда по широком 
світі, Летит незвычайно скоро, бо перелітат 300 тысяч кильометров на 
секунду, може отже в секунді облетіти пару раз землю доокола. Летит 
по всіх напрямах и тепер треба, уміти ю зловити. Ловиме тоты електры- 
чны волны, несучи звукы звычайным роспятым дротом, званым антеном. 
Зловлены через антену звукы приносит нам антена до помешканя. Тепер 
иде голос уж по дроті и достав ся до т. зв. детектора (вст то кусник кри- 
шталу, або електронова, (радивва) лямпа. Детектор перемінят електры- 
чны волны тақ, же слухавка получена, с детектором и приставлена до на- 
шого уха, може на тоты волны реаговати (отповідати), бо слухавка реатує 
не на кажду електрычну волну, а лем на специяльно добрану. Иншима 
словами, детекторы пущают на слухавку таку елєктрычну волну, котра 
выкликуєв такы дырганя в слухавці; якы мы чуєме яко звукы. Тоненька 
бляшка в нашой слухавці дыргат так само, як бляшка, в микрофон! в сту- 
диои мы чуєме тоты самы звукы, якы дана, особа, або даный инструмент 
выдали перед микрофоном. 

Головны отже складникы радия сут: микрофои, радиввы лямпы, вы- 
творяючи електрычны волны при стации надаючой и — антена, детектор 
и слухавка при стации принимажючой, котром вст каждый принимаючий 
радио-апарат. 

Але ріжны посылаючи стации посылают волны ріжной долготы, то- 
му принимаючий апарат мав ище додатковы знаряды (конденсаторы 
и звои дротов), котрых задачом вст настроити принимаючий апарат до 
одной означеной долготы волны. Коли хочеме почути стации дуже отда- 
пены, мусиме склшляти електрычны волны, котры попадают в нашу ан- 
тену с тых стаций. До скршляня уживаме знова, електроновых лямпи, 


и от их числа в принимаючом апараті зависит, с як далека, можеме лови- 
ти електрычны волны. 

бели хочеме штобы музыкы чи спїву могло слухати одночасно мно- 
го людей, то до принимаючого апарату влучаме вмісто слухавок т., зв. 
голосникы (мегафоны). я 

Тепер уж. нетрудно дати отв на пытане: што то вст радис? Радио 
ест то апарат, котрый передає на отдалене звукы людского голосу, ин- 
струмеитов итд. при помочи електрычных волн, якы росходят ся в про- 
странстві во всіх напрямах без посередництва якых нибудь проводов 
(нпр, дротов). 

Радио вст направду чудом новочасной техникы и може принести 
подам огромны користи. Оно як бы касув отдаленв меже людми, бо уж 
не лем звукы голосу и музыкы, але также образы зачинают переносити 
с одного місца на друге бездротным способом. 

Одного отчиту могут слухати милионы людей одночасно. Подумайте 


отже, як скоро може росходити ся в світі знанє и наука. Селянин, сідячи 


у себе в хаті, може слухати цілых рольничих курсов и за дармо може 
научити ся не одной практычной річи. Прото не дивота, што в западных 
краях Европы радио стало ся загальном потребом населеня так по мі- 


стах, як и селах. Радио заступат нам книжку, и то не одну, але много, ' 


бо через радио подают всі відомости. Маючи радио, може каждый нау- 
чити ся много добрых річей, а може также усміяти ся и розвеселити, бо 
через радио подают также ріжны жарты, спів и музыку. 

На жаль у нас радио мало ся росширило. Складают ся на тото ріж- 
ны причины, а передовсем досыт высока, ціна, самого принимаючого апа- 
рату. Добрый апарат с мегафоном куштує ище и тепер около 300. зл., 
а детектор со слухавками около 70 зл. Кромі тото треба місячно оплачати 
за радио 3 зл. на почті. Поодынокого отже селянина пе вое стати на та- 
кый выдаток, але повинни придбати радио веі читальні им. М. Качков- 
ского, бо оно даст членам читалень много потребных відомостей и зна- 
ня, н через музыку, співы и концерты стягне и инших до читалень. 

Ч. 7. (191) 


Груда у коней. 


В осени и в зимі западают коні часто на 
груду. Не ест то хворота заразлива, але зане- 
дбана може росширяти ся чим раз больше и 
спричинити неспособность коня до роботы на 
долгый час. Груда зачинат ся от запаленя ско- 
ры над копытом, Повстав втотчас коли ногы 
коня не сут удержаны в чистоті. В осени и в 
зимі трафят ся часто, же конь, ступаючи по 
болоті и западаючи в него глубоко, може забо- 
лотити ногы. бсли их не обмыєме и не осуши- 
ме, болото присыхат и грудкы болота и поро- 

достают ся аж до скоры, натерают ю и в 
повсталых от того нажертях скоры осідают 
бактерии, поводуючи запаленє скоры. На, ско- 
рі творят ся малы коросты. котры тріскают, 
выділаючи лепку теч. Теч тота засыхат, скора 
над копытом стає ся тверда и 6сли господар 
не приступит зараз до курации, то струпы ро- 
сширают ся, нога стає ся обырміла, червена и 
горяча. Наконец скора твердне так, же при 
зтынанню ногы пукат, творячи великы, глубо- 
кы раны, котры росширяют ся аж по коліно. 

С того, што высше написано. видно. же 


коні западают на груду лем втотчас, коли то- · 


сподар не дбає о чистоту их ног, По заболоче- 
ню треба коням ногы вымыти водом и вытерти 
до суха шматком. Дылины стелити так; тшто- 
бы коні не стояли в мокром навоз1, бо тнояни- 
ца, достаючи ся все над копыто, може также 
спричинити груду. 

Коли спостереже ся труду, треба коня 
конче куровати. В той шли треба, коневи вы- 
мыти старанно ногу літном водом и глицеры- 
новым мылом, штобы усунути всякый бруд. 
Пак треба ногу осушити, найперше чистом 
шматом, а погодивше ватом. Як нога ест сов- 
сем суха, промыват ся ногу спиртом зміша- 
ным с оливом (на 1 часть спирта ‘2 части оли- 
вы). Понеже спирт с оливом ся не лучит, про- 
то перед ужитєм треба фляшком пару раз до- 
бре потрясти. 

бели скора вст легко. червена; то выстар- 
чит намазати пак ногу цынковом мастю, ови- 
нути газом и завязати. В разі потребы зробити 
тото пару раз. бели однак груда вст застарі- 
ла и утворили ся уж тлубокы раны, то по вы- 


Ба ИС ране асе 
Чистка в німецкой армии. 


Уж от долгого часу Гитлер, котрый поза 
тым был правдивым дыктатором Німеччины, 
смотріл неохотным оком на німецку армию, 
котра была властиво от него независима и от- 
носила ся до него и єго сторонников с великом 
резервом. 

В німецкой армии цілый офицерскый 
штаб рекрутовал ся с німецкой арыстократии; 
котра, в свовй думі не могла’ респектовати Ги- 
тлера, Геринга, Гебельса и инших, хоцбы лем 


прото. што они при своих назвисках не мают 
„фон“, означаючого арыстократычне поход- 
жене. 


Зрозуміла річ, же паны - офицеры воліли 
бы видіти во тлаві державы якотоси арысто- 
крата, хоц бы и Готенцолерна як Гитлера и 
приготовляли ся до зміны политычного у- 
строю Німеччины, усуненя Гитлера и покли- 
каня сына Вильгельма, яко цисара Німеч- 
чины. 

Гитлєр довідал ся однак на час о наміре- 
нях нім. тенералов и усунул их с заниманых 
становиск, а двох с них — проводыров про- 
тивтитлєровской акции, — тен. Фритча, и тен. 
Бека казал арестовати. Чистка. в німецкой ар- 
мии обняла понад 190 высших офицеров. 

мытю раны спиртом с оливом треба рану сма- 
ровити ліком зложеным с 2 грамов йодофор- 
му, 4 грамов йодыны, 7 грамов хльороформу 
и 30 грамов глицерыны. По высмарованю ра- 
ну прикрити газом, приложити вату и завяза- 
ти. Так треба робити каждого дня, аж до ціл- 
ковитого вытоиня. За каждым разом треба 
рану вымыти старанно спиртом с оливом. Во- 
ды уживат ся лем раз оден при першом вы- 
мытю ногы с болота, пак воды уживати не мо- 
жна. Ногу все овязати, штобы до раны не до- 
стал ся порох и бруд. 

Коня не можна уживати до роботы. пови- 
нен он стояти в стайні на сухой соломі, ко- 
трой не треба жаловати. 

бсли дошло аж до ропного запаленя, тре- 
ба закликати ветерынара, але при уважаню 
на коня господар до того не допустит. 


риант ТОАТ ЕЛИ ИК е а ТО ТЫЧ АЧ Ч 
Як куровати охват у коней. 


Проявы охвата сут такы: ногы қолчаніют, 
копыта, стают ся горячи, конь отдыхат скоро и 
тяжко, має горячку. Коня треба, в такых ра- 
зах роскути и поставити в теплой стайні на 
трубой верстві соломы, 

бели копыта сут барз горячи, овинути их 
ряндом и часто зливати студеном водом через 
дві добы. Можна конбви упустити 3—4 литры 
кырви с жилы на шии, але николи не пуща- 
ти кырви с ног. Коневи вляти до пыска 2 лжи- 
цы альоесу роспущеного в воді, ветрікнути 
на шии под скору 5 центыметров кубичных 
салицылевого металю. 


Кормити сіном, до воды додавати отруб. 


Коли копыта остудят ся, коня треба каждого 


днязироаняти РЕ уни ито 
БЕРЕТЕ" НЕЕ а асаана а а 
О испанской войны. 


Ведля комуникату головной кватеры пов- 
станчой, республиканскы войска были розби- 
ты на теруельском фронт! и понесли великы 
втраты. 

Натомют республиканскым войскам по- 
счастило ся опановати долину ржы Цильота, 
котра, уходит за найурожайнійшу закутину: И- 
спании, 

Як с того видно — рішительной побіды 
не може отнести жадна с воюючих сторон. 

Самолеты тен. Франко метали бомбы” на 
вовнный францускый пароход, але жадна бом- 
ба не трафила и жертв не было. Пароход от- 
крыл арматный огонь и примусил. самолеты 
отлетіти. 


а но ИТУ ОИСИ 
Туркы вернут до родного краю. 


Меже Болгариом и Турциом має прийти в 
коротком часі до нарад, жотрых цілю буде 
зправа поворота до Турции полтора милиона 
турков, жиючих в Болгарии. На нараді мают 
ухвалити право забраня со собом через тур- 
ков грошей, якы достанут за проданы грунты 
и инвентар. = 

Турецке правительство має уділити вер- 
таючим на родину туркам кредыту в высоті 
3 милионов турецкых фунтов. 


ЕНТ рна а АБР АИКАСЗА та 


Чи дал ты уж жертву на Руску Бурсу 
в Горлицах? Єсли ні, то зроб тото, як най- 
скорше!!! 


Стр. 3. 


Нищенє шкодников в саду. 


Добрый ‘садовник не занедбув овочевых 
дерев также и в зимі. Передовсем зима надав 
ся добре на нищенє на деревах яичок й лярв 
ріжных шкодливых овадов. 

В зимі, коли ніт листя на деревах, легко 
вст вынищити тоты лярвы и яичка через 0- 
быльне опырсканє овочевых дерев 5-процент- 
ным росчином садовничой карболины ‚„Д. К. 
М.“, беручи на кажде 100 литров воды 5 кг. 
болины. 


Карболина ‚„Д. К. М.“ не роспущат ся в 
воді, лем творит с ньом молочну емульсию. 6- 
сли отже спостережеме, же по змішаню карбо- 
лины до воды, на воді не творит.ся молочна 
поволока, то вст доказ, же продано нам препа- 
рат сфальшованый. 

Кром! яичок и лярв нищит карболина. та- 
кже мох и старый здеревянілый лубок на де- 
ревах. 

Карболины можна однак уживати лем в 
зимі, коли пупкы дерев ище не розвивают ся. 
В том часі не шкодит она пупкам и дерева 0- 
пырсканы карболином можна уж здалека на 
весну познати, бо отличают ся они блищачом 
кором и сильныма, темно-зеленыма; листками. 

На весну, коли уж пупкы сут грубы, кар- 
болины уживати не можна. 


Хлопы жадают обнижкы 
цін штучных навозов. 


З поелідных днях на рукы вицепремвра и 
министра финансов, министра рольництва и 
министра. торговл: был зложеный. через роль- 
ничи организации мемориял, в котром домата-” 
ют ся обнижкы цін навозов штучных. 

Жаданя свои мотывуют тым, што положе- 
нє на зерняном рынку вст непевне. 

Селяне, купуючи тепер штучны навовы, 
не знают, яка буде в будучом року ціна зер- 
на и прото, боячи ся рызыка, вздержуют ся от 
купна, навозов штучных, 

Тот факт, же в послідных роках селян- 
ство куповало больше штучных навозов не до- 
казуб, же штучны навозы ся оплачают, бо се- 
лянин, видячи, што его трунт уж совсем вы- 
яловіл, мусіл ратовати ся перед катастрофом 
и закупити штучны навозы аж и по цінах не 
выдержуючих тосподарчой калькуляции. 

Прото тыж с того факту не належит сну- 
ти конклюсии, же селянам отвічают тепереш- 
ны ціны штучных навозов: 


ТЕДА ВИНЫСАЕУ аА НТИ ГУТЧОН А 


Слинавка єст заразлива 
для людей. 


На терені Польщи выдано ряд заряджень, 
стремячих до охороны перед слинавком. Осо- 
бенно остры зарядженя выдано в западных 
воєводствах, где слинавка почала ся уж по- 
ЯВЛЯТИ. 

Санитарны власти перестерігают перед 
том заразом, котром може заразити ся также 
человік. Заражене наступат найчастійше че- 
рез питє невареного молока, походячого от ко- 
ров, хворых на, слинавку. 


АТНА А А НИНЕ ЕАН РОЗНИ 


В Редакции „Лемка” 
достати ріжны 


в Крыниці можна 
книжочкы религийного со- 
держаня, 


Стр. 4. 


Што чути в світіив краю 


Полярна зоря. Перед пару тыжднями над 
цілым краєм видно было на небі червену лу- 
ну, котра принимала ріжный вид. Початково 
думано, же за горами вспыхнул гдеси силь- 
ный пожар и освітил горы. Аж потом выяви- 
ло ся, же вст то явленв неземельне и же землю 
освітлят полярна луна, котра вст одынокым 
світлом через 6 долгых місяцов зимы в кра- 
ях положеных на далеком бігуні. 

Полярна зоря появлят ся однак часом и 
у нас, як то мало місце того року и цікаве вст, 
же такы появленя ся полярной зорі повтаря- 
ют ся звычайно што 11 літ, раз сильнійши так, 
же их видиме, другый раз слабши, невидимы 
для ока, а обявляючи ся лем забуренєм маг- 
нетычным. 

Учены поясняют появлянє ся у нас поляр- 
ной зорі повстаючима от часу до часу пятнами 
на сонци, котры то пятка выкликуют певны 
забуреня магнетычны на, землі, котры не оста- 
ют без вплыву на успособленє людей. 

Люде нод вплывом матнетычных забу- 
рень стают ся неспокойны, нервовы, скоры до 
звад и подпадают ріжным хворотам. Прото 
тыж в літах такых магнетычных забурень мо- 
же легко дойти до воєн або появити ся зараза. 

Тому то не без основаня люде на селі про- 
рокуют, же появленє ся на сонци плям и ріж- 
ных плянет на небі вст вицуном воєн, хворо- 
ты и ріжной біды. 


Заражена вода причином смерти многых 
людей. От жолтня минувшого року в англиц- 
ком місті Кройдон недалеко Льондона не вы- 
гасат брюшный тыф,‘ котрый потятнул уж за 
сообм 43 смертны случаи. 

Специяльна санитарна комисия, поклика- 
на до розслідженя причин тыфа, ствердила, 
же зараза росширила ся по поводу недбало- 
сти дырекции водопроводов. 

Оказало ся, же в жерелах воды, заосмо- 
тряючих водопроводы в Кройдон, робил хво- 
рый на тыф роботник. Аж и втотчас, коли ро- 
ботник умер, не поддано воды с жерел десын- 
фекции и заражено водопроводы тыфосным 
бакцылем. Тото спричинило велике роспро- 
страненє ся епидемии и смерть многых людей. 

Соя, яко рослина промысблова. У нас мало 
знана ест соя. бст то рослина о зернятках по- 
добных до малой физолы и отличаючих ся 
тым, же мают в собі много олію. Найбольше 
сои плянтуют у нас на Волыни, в инших за- 
кутинах не вст знана. 

Сойом заинтересовал ся сильно знаный а- 
мерыканскый король автомобилей Форд, ко- 
трый засіял сойом тысячи гектаров своих те- 
ренов, положеных коло Детроит, а в его фа- 
брыці сут специяльны ляборатории, в котрых 
учены инжинеры робят баданя над том ро- 
слином. 

Чом же Форд заинтересовал ся так сильно 
сойом? 

Соя вст ведля 610 мніня будучностю аме- 
рыканского промысла. Олій, якый дає тота ро- 
слина, надає ся до выробу лякеров, котрых 
Форд уживат уж от давна, до лякерованя ка- 
росерии. 

Волокна сои, специяльно перероблены и 
спрасованы дают елястычный, материял, ко- 
трый може заступити дерево. Але Форд не пе- 
рестає на том. 6то ляборатории силят ся вы- 
продуковати матеруял так твердый и еляетыч- 
ный, штобы можна ним заступити части ме 

талевы каросерии, а може аж и части само- 
ходных колес. 


Заспы сніжны в цілой Европі. 'Тогорочна 
зима приносит нам што якыйси час новы не- 
сподіванкы. 'Го тепле, праві весняне сонце, то 
знова зачинат курити и приходят морозы, 

3 послідных днях упали великы снігы в 
цілой Польщі, котры в многых місцах засы- 
пали так дорогы, же перервали автобусову ко- 
муникацию. Гдекади были перерваны прово- 
ды телеграфичны и телефоничны. 

Але снігы упали не лем в Польщі. Аж и 
в сонечной Италии присыпали снігы трубом 
верством землю, а в Апенинах шаліли сніжны 
бурі. 

Через Сардынию и Тырренске море пере- 
шол сильный оркан, котрый вырядил вели- 
чезны втраты. На Сардынии вітерница повы- 
рывала с коренями 100-літны дерева. 

Также в гористых окрестностях Палесты- 
ны и Сырии упали великы снігы, выряджа- 
ючи шкоды. Дорогы, ведучи через торы Ли- 
бана сут засыпаны снігом. 

О сніжных бурях доносят также с Морав 
и Німеччины. В Баварии по долгых дожджах 
пришли сильны морозы. Великы масы снігу 
утрудняют комуникацию, а ряд ‘получень те- 
лєграфичных и телефоничных сніжны заду- 
явкы сорвали. 


Бутенко был убитый агентами Г. ПУ. 
Слідство, ведене в справі совітского посла в 
Букаресті Бутенкы, котрый счезнул в Бука- 
ресті в незнаный способ, выказало, же Бу- 
тенко не жиє. 

Ряд обстоятельств каже предполатати, же 
Бутенко был замордованый через меженарод- 
ну шайку, будучу на услугах Г. П. У. Тота са- 
ма шайка убила своего часу агента коминтер- 
на Рейсса в Швайцарии. 

Атенция „Трансконтиненталь Пресс“ вы- 
числят навет назвиска убийц. Мают нима бы- 
ти: Меркунов, Синицын и Фрейман, котры жи- 
ют стало поза границами Румунии, а приіха- 
ли до Букареста лем по тото, штобы зликви- 
довати Бутенка. 


Совітска полярна експедыция в опасно- 
сти. Перед парунадцетома місяцами выіхала, 
на полночный бігун совітска наукова експе- 
дыция с проф. Папаниным во главі. Выправа 
тота мала на ціли поробити науковы досвіды 
на бітуні. 


Комунальна Каса Ощадности 
Повіта Краковского в Кракові 


Рок основаня 1882. 


ЦЕНТРАЛЯ КРАКОВ, УЛ. ПИЯРСКА 1. 
тел. 115-97, 131-73, 101-03. 


'КРЫНИЦА, 
ВЕЛИЧКА, 


Отд! леня: 


Вс! порученя входячи в область банковости, 


ПОРУЧЕНЯ ДЕВИЗОВЫ 
ПОРУЧЕНЯ БИРЖОВЫ 
СХОВОК АВТОМАТ. 


СУМА ВКЛАДОВ ПОНАД 35.000.000 ЗЛ. 
МАЄТОК ВЛАСНЫЙ ОКОЛО 6.000.000 ЗЛ, 


БЕЗОПАСНОСТЬ. 


Ч. 7. (191) 


прив снб 


Корабель, на котром іхали учены розбил 
ся о могучи ледовы кры. На одной кр! нахо- 
дит ся експедыция Кра посуват ся ку полуд- 
неви, в край теплійший, где грозит єй росто- 
плене. Уж тепер потріскала она в пару місцах. 
Проф. Папанин мав на крі надательну радио- 
стацию и доносит, же кра поменьшала ся о 200 
метров ширины. Провиянтов має выправа ище 
на З меяцы. 

На помоч розбиткам поплынул совітскый 
ледокол „Таймыр“, котрый отнашол уж кру с 
розбитками и находит ся от ней о 20 кильоме- 
тров. Кра, як доносят с ледокола, находит ся 
серед грубезных ледов и прото трудно ся до 
ней достали. 

145 убитых в бою фанатыков с полициом. 
В’ Бразылии дошло меже религийныма фана- 
тыками и полициом до боя, котрый продолжал 
ся 24 годин. В бою том было убитых 145 люда, 
в том числі 5-0х полициянтов. 


Добошинскый засудженый на 2 рокы вяз- 
ницы. Знана была перед двома роками ребе- 
лия в. Мысленицах, коли то инж. Добошин- 
скый собрал шайку и с ньом ударил на посте- 
рунок полиции в Мысленицах, обезоружил в- 
го, а потом шайка напала на жидовскы скле- 
пы. Против Добошинскому переведено роспра- 
ву в Кракові и судии присяглы признали вто 
невинным. 

Запротестовал против тому прокуратор и 
друга росправа закончила ся тепер перед су- 
дом во Львові. Суд засудил его на 2 рокы вяз- 
ницы, вчисляючи ему арест слідчий так, же 
Добошинскый має до отадженя ище 4 мі- 
сяцы. 

а ТОРАГА ЛИТА ТАКИНР У ТИКИ, 
МОЛОДЫЙ с добром практыком организатор- 
инструктор хора церковного и світского до- 


брый режисер, руководитель культурно-прос- 
втительного житя читальні тлядат занятя. 
Условия по договору. 


Адрес: Крыжановскый Михаил, Бобрка 
почта Лобозев, пов. Леско. 

Куплю. 


„РУСКЕ ПАЛОМНИЧЕСТВО” 
составлене Алексием Булка со Скварявы 
выдане в Коломыи в р. 1906. 
Писати до Админ. „ЛЕМКА”, Крыница 2. 


тел. 112. 
тел. 6. 

Отвіт. редактор: Гарас Громосяк в Крыниці. 

Типография А. Гольдмана, во Львові, ул. Сикстуска Ч. 19. 


